Saga Félags Hársnyrtisveina í stuttu máli Félag hárgreiðslu - og hárskerasveina var stofnað 13. nóvember 1969 . Þá sameinuðust Rakarasveinafélag Reykjavíkur RSFR og Sveinafélag hárgreiðslukvenna undir einum hatti . Það fólk sem að því stóð vissi að með því að með sameiningu félaganna stæðum við betur að vígi réttindalega og í gerð kjarasamninga . Með tilkomu nýrrar kynslóðar , sem vildi sjá breytingar og upphefja félagið og þar með starfsstétt sína , var FHHS endurreist í kringum 1980 . Félagið gekk þá í Þjónustusamband Íslands ásamt Félagi starfsfólks í veitingahúsum . Þessi tvö félög voru meðal þeirra er stofnuðu Þjónustusamband Íslands , ÞSÍ . ÞSÍ voru samtök launþega í matvæla - og þjónustugreinum . Eftir sameiningu iðngreinanna hárgreiðslu og hárskera var starfsheitinu breytt í núverandi heiti , hársnyrtir . Nafninu , Félag hárgreiðslu - og hárskerasveina var því breytt og kallaðist félagið Félag hársnyrtisveina frá haustinu 1998 . Árið 1998 sameinaðist FSV , Dagsbrún ásamt öðrum félögum , og til varð nýtt stéttarfélag , Efling . Þjónustusambandið var lagt niður enda höfðu nokkur félög gegnið út nokkrum árum áður og stofnað Matvís . Félag hársnyrtisveina tók þá ákvörðun að ganga í Samiðn ( Samband iðnfélaga ) . Á vordögum 2011 , eftir 13 ár í Samiðn , gekk Félag hársnyrtisveina út úr sambandinu og er félagið með beina aðild inn í ASÍ .